
Ikt. szám: Iga/1132-5/2021.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2021. szeptember 30-án tartott Közmeghallgatásán.

Jelen vannak: 
Rituper Lajos Attila elnök


Tagok:


Mendi Zsolt

Farkas Károly

Meghívottak közül jelen van:


dr. Sipeki Gerda, jegyző

Kecskés Éva, költségvetési ügyintéző


jelenléti ív szerintiek

Horváth Andrea jegyzőkönyvvezető
Rituper Lajos Attila elnök:

Köszönti a megjelenteket, megállapítja, hogy a Kunszentmiklós Roma Nemzetiségi Önkormányzat Képviselő-testületének három tagja, valamint a jelenléti íven felsoroltak megjelentek, így 14.00 órakor megnyitja az ülést. Megállapítja, hogy a képviselő-testület határozatképes, mert 4 főből 3 fő jelen van. A döntéshozatalban résztvevők száma: 3.
Rituper Lajos Attila elnök:
Elmondja, hogy tavalyi évben is tudták segíteni a ballagó diákokat, akiknek csomagot adtak. Ezen felül a roma önkormányzat életében először sikerült 2020-ban kirándulást szervezniük a Balatonhoz, ahová 100 főt tudtak eljuttatni. Ennek nagyon pozitív volt a visszhangja, örülnek neki, hogy sikerült ezt a programot megszervezniük. Elmondja továbbá, hogy 8. osztályos ballagók részére minden évben szoktak csomagot átadni, ezt most is megtették. 
Vass Viktor, lakos:

Kérdezi, hogy az idei évben terveznek-e valamilyen programot vagy ajándékozást a testület tagjai?

Rituper Lajos Attila elnök:

Elmondja, hogy decemberben mikulás csomagokat szoktak ajándékozni, amit most is terveznek és van is rá keretük. Ezután a nyugdíjasokra is gondolva, szintén különítenek el a költségvetésből felhasználható összeget. 

Mendi Zsolt:

Elmondja, hogy az idei évben részt vettek a Szentmiklósi Napok rendezvényen, ahol négy bogrács birkapörköltet főztek meg, és azt szétosztották a rendezvényen résztvevők között. Ennek is nagyon örültek a kilátogató vendégek, hozzáteszi, hogy szeretnék minden évben ezt megszervezni.

Több kérdés, hozzászólás nem volt.

Rituper Lajos Attila elnök:

Megköszöni a megjelenést, és 14.25 órakor bezárja az Közmeghallgatást. 

kmf.


Rituper Lajos Attila
Farkas Károly

   elnök
jegyzőkönyv-hitelesítő
KRNÖ Közmeghallgatás 2021. szeptember 30

